b'\n_START_ARTICLE_\nBahreino v\xc4\x97liava\n_START_PARAGRAPH_\nBahreino v\xc4\x97liav\xc4\x85 sudaro dvi vertikalios juostos: prie flag\xc5\xa1toko\xc2\xa0\xe2\x80\x93 balta, laisvojoje v\xc4\x97liavos dalyje\xc2\xa0\xe2\x80\x93 raudona. Juostos tarpusavyje atskirtos zigzagu.\n_START_SECTION_\nIstorija\n_START_PARAGRAPH_\nSeniau Bahreino v\xc4\x97liava buvo raudona. XIX am\xc5\xbeiuje, norint pavaizduoti paliaubas tarp Bahreino ir jo kaimyn\xc5\xb3, buvo prid\xc4\x97ta balta juosta. Trikampiai, sudarantys zigzag\xc4\x85, buvo prid\xc4\x97ti 1972 metais, kad Bahreino v\xc4\x97liava skirt\xc5\xb3si nuo kaimynini\xc5\xb3 \xc5\xa1ali\xc5\xb3 v\xc4\x97liav\xc5\xb3. Ankstesn\xc4\x97je v\xc4\x97liavoje buvo daugiau nei penki trikampiai. Paskutiniai v\xc4\x97liavos pakeitimai (zigzagas sudarytas i\xc5\xa1 penki\xc5\xb3 trikampi\xc5\xb3) buvo \xc4\xafvesti 2002 met\xc5\xb3 vasario 17 dien\xc4\x85.\n_START_SECTION_\nSimbolika\n_START_PARAGRAPH_\nRaudona spalva simbolizuoja charid\xc5\xbeit\xc5\xb3 tik\xc4\x97jim\xc4\x85 (islamo tik\xc4\x97jimo at\xc5\xa1aka), balta spalva simbolizuoja taik\xc4\x85 su kaimynais. Penki trikampiai sudarantys zigzag\xc4\x85 simbolizuoja penkis islamo pamatus.'